|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΗΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ:** 6ΝΝΦ46ΜΠ3Ζ-4ΨΩ**Αθήνα, 22/11/2017****Αριθ. Πρωτ.: ΔΠΔΥΚΥ ΑΑΔΕ Α 1175078 ΕΞ2017**  |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 101 84 Αθήνα |
| Πληροφορίες | : | Mάρεν Δαρζέντα |
| Τηλέφωνο | : | 213-1624284 |
| Fax | : | 213-1624227 |
| E-Mail | : | m.darzenta@aade.graadeprocurement@aade.gr |
| Url | : | [www.aade.gr](http://www.aade.gr)  |

**Θέμα: «Πρόσκληση εκδήλωσης ενδιαφέροντος υποβολής προσφορών για την προμήθεια ειδών ένδυσης (στολές εργασίας) για εκατόν εξήντα (160) Τελωνειακούς Υπάλληλους με την διαδικασία της απευθείας ανάθεσης».**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (Α.Α.Δ.Ε.)Ερμού 23-25, Τ.Κ. 10563 Αθήνα |
| **Ειδικός Φορέας:** | 23-180 |
| **ΚΑΕ:** | 1421  |
| **CPV :** | 18100000-0 «Ρουχισμός επαγγελματικής χρήσης. Ειδικός ρουχισμός εργασίας και εξαρτήματα»  |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| **Προϋπολογισθείσα δαπάνη:** | 19.998,72 € (16.128,00 € πλέον ΦΠΑ ύψους 3.870,72 €) βάσει της υπ’ αρ. πρωτ. Δ.Π.Δ.Α. Α.Α.Δ.Ε. Α 1156493 ΕΞ2017/23-10-2017 (ΑΔΑ:6ΔΞΜ46ΜΠ3Ζ-ΠΞΒ) απόφασης ανάληψης υποχρέωσης |
| **Καταληκτική ημερομηνία υποβολής προσφορών:** | Τρίτη 28/11/2017  |
| **Διάρκεια ισχύος προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο προμήθειας και προϋπολογισμός

Η Ανεξάρτητη Αρχή Δημοσίων Εσόδων ανακοινώνει ότι προτίθεται να προβεί, με τη διαδικασία της απευθείας ανάθεσης βάσει του άρθρου 118 του Ν. 4412/2016, στην προμήθεια ειδών ένδυσης (στολές εργασίας) για εκατόν εξήντα (160) Τελωνειακούς Υπάλληλους σύμφωνα με το υπ’ αρ. πρωτ. ΔΙΟΙΚ. Α.Α.Δ.Ε. 0006246 ΕΞ 2017/05-10-2017 αίτημα του Διοικητή της Ανεξάρτητης Αρχής Δημοσίων Εσόδων (ΑΔΑΜ: 17REQ002158684), με κριτήριο ανάθεσης τη χαμηλότερη συνολική τιμή προ Φ.Π.Α. για τα αναφερόμενα είδη εφ’ όσον πληρούνται οι τεχνικές προδιαγραφές της εν λόγω προμήθειας, σύμφωνα με τις διατάξεις του Ν.4412/2016.

Ο συνολικός προϋπολογισμός ανέρχεται στο ποσό των 19.998,72 € (δέκα εννέα χιλιάδες εννιακόσια ενενήντα οκτώ ευρώ και εβδομήντα δύο λεπτά) συμπεριλαμβανομένου του αναλογούντος ΦΠΑ και θα βαρύνει τον προϋπολογισμό της Ανεξάρτητης Αρχής Δημοσιών Εσόδων, οικονομικού έτους 2017, Ε.Φ. 23-180 και ΚΑΕ 1421.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |
| --- |
| ΠΡΟΣΦΟΡΑ ΓΙΑ ΤΗΝ ΠΡΟΜΗΘΕΙΑ ΕΙΔΩΝ ΕΝΔΥΣΗΣ (ΣΤΟΛΕΣ ΕΡΓΑΣΙΑΣ) ΓΙΑ ΕΚΑΤΟΝ ΕΞΗΝΤΑ (160) ΤΕΛΩΝΕΙΑΚΟΥΣ ΥΠΑΛΛΗΛΟΥΣ ΓΙΑ ΤΗΝ ΚΑΛΥΨΗ ΤΩΝ ΑΝΑΓΚΩΝ ΤΗΣ Α.Α.Δ.Ε.(αρ. πρωτ. Δ.Π.Δ.Υ.Κ.Υ. Α.Α.Δ.Ε. Α ……………………………… πρόσκληση υποβολής) |
| ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ Α’ : ΠΡΟΜΗΘΕΙΩΝ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Τρίτη 28 Νοεμβρίου 2017 στο τμήμα Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 105 63, Αθήνα, 6ος όροφος) στο γραφείο της Γραμματείας.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν με το σύστημα τηλεομοιοτυπίας (Fax) στο νούμερο: 213-1624227 ή με ηλεκτρονικό ταχυδρομείο στην διεύθυνση aadeprocurement@aade.gr και με κοινοποίηση στη διεύθυνση m.darzenta@aade.gr

2.1 Περιεχόμενο φακέλου προσφοράς

Ο φάκελος της προσφοράς θα περιλαμβάνει:

**α)** Το **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β της παρούσας, υπογεγραμμένο από το νόμιμο εκπρόσωπο και με σφραγίδα του προσφέροντος στην τελευταία σελίδα.

Οι προσφορές θα συντάσσονται με βάση το ΕΝΤΥΠΟ της ΟΙΚΟΝΟΜΙΚΗΣ ΠΡΟΣΦΟΡΑΣ.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα (Παράρτημα Γ).

|  |
| --- |
| Διευκρίνιση:Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ. Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.
 |

### Ισχύς προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Εγγυητική ευθύνη.

Ο Ανάδοχος εγγυάται προς την Αναθέτουσα Αρχή ότι η προμήθεια θα εκτελεσθεί σύμφωνα με τους όρους και προϋποθέσεις της Σύμβασης, ότι τα υπό προμήθεια είδη θα πληρούν όλες τις ιδιότητες και χαρακτηριστικά που προβλέπονται στη σύμβαση αυτή, θα στερούνται οποιωνδήποτε ελαττωμάτων (οφειλομένων ενδεικτικά σε πλημμελή κατασκευή ή/και ελαττωματικά υλικά), και ότι θα ανταποκρίνεται στις προδιαγραφές, λειτουργίες, αποτελέσματα και ιδιότητες όπως αυτές προδιαγράφονται στην παρούσα Πρόσκληση.

Η Αναθέτουσα Αρχή πληροφορεί τον Ανάδοχο ως προς το είδος και την έκταση κάθε ελαττώματος μόλις αυτό γίνει εμφανές.

Ο Ανάδοχος οφείλει να αντικαταστήσει το ελάττωμα χωρίς καθυστέρηση και χωρίς κόστος για την Αναθέτουσα Αρχή.

### Τιμές

Στις προσφερόμενες τιμές (χωρίς ΦΠΑ) θα περιλαμβάνονται:

* Η αξία του προσφερόμενου υλικού σε ΕΥΡΩ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις (π.χ. κόστος μεταφοράς).
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.
* Όλες οι δαπάνες ασφάλισης των ειδών, μέχρι την οριστική ποιοτική και ποσοτική παραλαβή τους από την αρμόδια Επιτροπή Παραλαβής της ΑΑΔΕ.

###  Ειδικοί όροι

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Το υπό προμήθεια υλικό θα πρέπει να είναι σύμφωνο με τις τεχνικές προδιαγραφές που αναλυτικά περιγράφονται στο επισυναπτόμενο παράρτημα τεχνικών προδιαγραφών ειδών ένδυσης της παρούσης.
* Απαραίτητη προϋπόθεση ύπαρξη πιστοποίησης ISO9001.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

### 7. Αξιολόγηση προσφορών- Ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής για το σύνολο του συμβατικού υλικού (χαμηλότερη τιμή). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να υπογράψει σύμβαση με την Α.Α.Δ.Ε.

Η αναθέτουσα αρχή μπορεί να προτείνει κατακύρωση της σύμβασης για ολόκληρη ή μεγαλύτερη ή μικρότερη ποσότητας, εντός των ορίων του εγκεκριμένου προϋπολογισμού κατά ποσοστό στα εκατό ως εξής:

α) για μεγαλύτερη ποσότητα το ποσοστό αυτό δεν θα υπερβαίνει το 30%,

β) για μικρότερη ποσότητα το ποσοστό είναι 50%

Για κατακύρωση μέρους της ποσότητας κάτω του καθοριζόμενου από τα έγγραφα της σύμβασης ποσοστού, απαιτείται προηγούμενη αποδοχή από τον προμηθευτή, σύμφωνα με τα οριζόμενα στο άρθρο 104 του ν. 4412/2016

### 8. Παράδοση- Παραλαβή

Τόπος παράδοσης: Τελωνειακή Περιφέρεια Αττικής επί της Ακτής Κονδύλη αρ. 32 (είσοδος από Αιτωλικού 1), Τ.Κ. 18510 Πειραιάς.

Χρόνος παράδοσης: εντός τριών (3) μηνών από την υπογραφή της σχετικής σύμβασης.

Οι ανάγκες σε μεγέθη θα επικαιροποιηθούν από την Τελωνειακή Περιφέρεια Αττικής, Τμήμα Διοικητικής Υποστήριξης, Γραφείο Ιματισμού, μετά την δημοσιοποίηση της απόφασης ανάθεσης και θα παραδοθούν στον Ανάδοχο την ημέρα της υπογραφής της σύμβασης προμήθειας.

 Τα στοιχεία επικοινωνίας με την εν λόγω Υπηρεσία θα δοθούν από το Tμήμα Προμηθειών της Διεύθυνσης Προμηθειών, Διαχείρισης Υλικού και Κτηριακών Υποδομών της Α.Α.Δ.Ε.

Υπεύθυνη επικοινωνίας: κα. Δαρζέντα Μάρεν (τηλ: 213-1624284,

email: aadeprocurement@aade.gr με κοινοποίηση στο e-mail: m.darzenta@aade.gr).

Τα είδη θα συνοδεύονται από τα σχετικά παραστατικά (π.χ. δελτίο αποστολής), στα οποία υποχρεωτικά θα αναγράφεται ο αριθμός πρωτοκόλλου της Σύμβασης.

Η παραλαβή θα γίνει από την αρμόδια Επιτροπή Παραλαβής της Α.Α.Δ.Ε. και εφόσον τα είδη είναι σύμφωνα με τις προδιαγραφές της σύμβασης, θα εκδίδεται το σχετικό πρακτικό.

Η Επιτροπή Παραλαβής διαβιβάζει το πρωτόκολλο παραλαβής (εις τριπλούν) στο τμήμα Προμηθειών της Διεύθυνσης Προμηθειών, Διαχείρισης Υλικού και Κτηριακών Υποδομών.

**9. Πληρωμή**

Η πληρωμή του αναδόχου θα γίνει από την αρμόδια Οικονομική Υπηρεσία με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο Φ.Π.Α. βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις και φόρος εισοδήματος.

Κατά τα λοιπά ισχύουν όλες οι περί Κρατικών Προμηθειών διατάξεις.

Η παρούσα πρόσκληση θα δημοσιευθεί στον ιστότοπο «ΔΙΑΥΓΕΙΑ» και επίσης στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: www.aade*.*gr.

|  |
| --- |
| **Η ΠΡΟΪΣΤΑΜΕΝΗ****ΔΙΕΥΘΥΝΣΗΣ ΠΡΟΜΗΘΕΙΩΝ, ΔΙΑΧΕΙΡΙΣΗΣ****ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ**  |
|  **ΣΟΦΙΑ ΖΗΣΗ** |

**Συνημμένα**:

1. Παράρτημα Α: ΤΕΧΝΙΚΕΣ ΠΡΟΔΙΑΓΡΑΦΕΣ
2. Παράρτημα Β: ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ
3. Παράρτημα Γ: Υπεύθυνη δήλωση

**ΠΑΡΑΡΤΗΜΑ Α’**

**ΤΕΧΝΙΚΕΣ ΠΡΟΔΙΑΓΡΑΦΕΣ της υπ’ αριθ. ………………………………………………............Πρόσκλησης υποβολής προσφορών για την προμήθεια ειδών ένδυσης (ΣΤΟΛΕΣ ΕΡΓΑΣΙΑΣ) για εκατόν εξήντα (160) Τελωνειακούς Υπάλληλους, με την διαδικασία της απευθείας ανάθεσης, στην Ανεξάρτητη Αρχή Δημοσίων Εσόδων.**

**ΤΕΧΝΙΚΕΣ ΠΡΟΔΙΑΓΡΑΦΕΣ.**

***Α) ΣΤΟΛΗ ΕΡΓΑΣΙΑΣ***

**Τεχνικά χαρακτηριστικά υφάσματος**

* Rip-Stop ύφασμα 80% βαμβάκι – 20% πολυεστέρας.
* Υψηλές μηχανικές ιδιότητες και υψηλή διάρκεια σε δύσκολες συνθήκες
* Αντοχή σε εφελκυσμό > 600 Ν, αντοχή στο σχίσιμο > 25 Ν, υψηλή αντοχή χρωματισμού (>3-4), αντοχή ραφών > 250 Ν.
* Βάρος: 225 gr/m2.
* Σταθερότητα διαστάσεων: < 2%.
* Σταθερότητα χρώματος: > 3.
* I.R. προστασία.
* Απορρόφηση ιδρώτα και γρήγορο στέγνωμα.
* Χρώμα: Μπλε.

**Χαρακτηριστικά κατασκευής Χιτωνίου**

* Κολάρο με σχεδιασμό Μάο με ύφασμα Coolmax εσωτερικά για να αποφεύγονται τα εγκαύματα λόγω τριβής.
* Εμπρόσθιο κλείσιμο με μεταλλικό φερμουάρ και Velcro υψηλής ποιότητας.
* Φερμουάρ κάτω από τις μασχάλες για καλύτερο εξαερισμό.
* Προσαρμογή στους καρπούς με Velcro υψηλής ποιότητας.
* Μικρή τσέπη στο δεξί χέρι και μια μικρή τσέπη για στυλό και σημειωματάριο στο αριστερό χέρι.
* Θήκες για προστατευτικό εξοπλισμό στους αγκώνες.
* Δύο (2) εμπρόσθιες τσέπες τύπου cargo.
* Όλες οι τσέπες κλείνουν με Velcro υψηλής ποιότητας και έχουν θέσεις προσαρμογής για φακούς κ.λπ.

**Χαρακτηριστικά κατασκευής Παντελονιού**

* Κορδόνι στη μέση και θηλάκια ζώνης.
* Εμπρόσθιο κλείσιμο με μεταλλικό φερμουάρ.
* Προσαρμογή στους αστραγάλους με Velcro υψηλής ποιότητας.
* Θήκες για προστατευτικό εξοπλισμό στα γόνατα.
* Δύο (2) μικρές τσέπες στις γάμπες.
* Δύο (2) εσωτερικές θήκες τύπου cargo με ελαστικό κλείσιμο.
* Όλες οι τσέπες κλείνουν με Velcro υψηλής ποιότητας και έχουν θέσεις προσαρμογής για φακούς κ.λπ.

***Β) ΤΖΑΚΕΤ***

**Τεχνικά χαρακτηριστικά**

* **Εξωτερικό Ύφασμα:** 100% βαμβακερό ύφασμα, υδροαπωθητικό και ελαιόφοβο (rate 5 ISO 4920), με υψηλές μηχανικές ιδιότητες (αντοχή σε εφελκυσμό > 500N & αντοχή στο σχίσιμο > 25 N), υψηλή αντοχή χρωματισμού και σταθερότητα (σταθερότητα διαστάσεων < 2%).
* **Φόδρα:** Πολυαμίδιο 65 gr/m2.
* **Αποσπώμενη Εσωτερική Επένδυση:** Θερμομονωτική βάτα 200 gr/ m2.

**Χαρακτηριστικά Τζάκετ**

* Εμπρόσθιο κλείσιμο με μεταλλικό φερμουάρ “heavy duty”.
* Προσθαφαιρούμενο πρόσθετο κολάρο από συνθετική γούνα.
* Δύο (2) εμπρόσθιες τσέπες τύπου cargo.
* Προσαρμογή στους καρπούς με κουμπιά.
* Προσαρμογή στη μέση με λάστιχο.
* Προσθαφαιρούμενη κουκούλα με κουμπιά.
* Θήκη κουκούλας: Υφασμάτινη στο χρώμα του τζάκετ με κατάλληλες διαστάσεις ώστε να χωράει στις εμπρόσθιες εξωτερικές τσέπες του τζάκετ.

**Τόπος-Χρόνος παράδοσης.**

1. **Τόπος παράδοσης** ειδών ένδυσης: Τελωνειακή Περιφέρεια Αττικής, Ακτή Κονδύλη 32 (είσοδος από Αιτωλικού 1), 18510 Πειραιάς.
2. **Χρόνος παράδοσης** ειδών ένδυσης : Εντός τριών μηνών από την υπογραφή της σύμβασης.

Οι ανάγκες σε μεγέθη θα επικαιροποιηθούν από την Τελωνειακή Περιφέρεια Αττικής, Τμήμα Διοικητικής Υποστήριξης, Γραφείο Ιματισμού, μετά την δημοσιοποίηση της απόφασης ανάθεσης και θα παραδοθούν στον Ανάδοχο την ημέρα της υπογραφής της σύμβασης προμήθειας.

**ΠΑΡΑΡΤΗΜΑ Β’**

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αριθ. ………………………………………….……. Πρόσκλησης υποβολής προσφορών για την προμήθεια ειδών ένδυσης (στολές εργασίας) για εκατόν εξήντα (160) Τελωνειακούς Υπάλληλους, με την διαδικασία της απευθείας ανάθεσης, στην Ανεξάρτητη Αρχή Δημοσίων Εσόδων.**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νομίμου Εκπροσώπου):** |  |
| **Υπεύθυνος Επικοινωνίας:** |  |

**ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| **ΣΥΜΒΑΤΙΚΟ ΥΛΙΚΟ** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ** | **ΤΙΜΗ ΜΟΝΑΔΟΣ** | **ΣΥΝΟΛΟ (EURO)** |
| ΠΡΟΜΗΘΕΙΑ 160 ΣΤΟΛΩΝ ΕΡΓΑΣΙΑΣ | σετ | 160 |  € |  € |
| **Συνολική Τιμή προ Φ.Π.Α. (αριθμητικά)** |  |  € |
| Φ.Π.Α. 24% επί της συνολικής τιμής (αριθμητικά) |  |  € |
| **Συνολική τιμή με Φ.Π.Α. 24% (αριθμητικά) \*** |  € |

\*Δεν δύναται να υπερβεί τον Π/Υ του έργου.

**ΠΑΡΑΡΤΗΜΑ Γ’**

ΥΠΕΥΘΥΝΗ ΔΗΛΩΣΗ

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………………………………. ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (ΑΑΔΕ)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| Α. αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.Β1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.

Β2. δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.Β3. δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.Β4. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).Γ. αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού 1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας. |

 Ημερομηνία:

 **Ο Δηλών- Εξουσιοδοτών**

 (Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.